**OSEBNA IZKAZNICA PROJEKTA/PROGRAMA**

|  |  |
| --- | --- |
| **Naziv javnega razpisa:**  **Javni razpis za podporno okolje za razvoj nevladnih organizacij 2019-2023** | |
| **Namen in predmet javnega razpisa/poziva:**  Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.  V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.  Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah.  Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/)**.** | |
| **Upravičenec** | **Društvo za razvoj človeških virov in socialnih programov NOVUS** |
| **Spletna stran upravičenca/projekta/programa** | [**www.drustvo-novus.com**](http://www.drustvo-novus.com)  [**www.sticisce-novus.si**](http://www.sticisce-novus.si) |
| **Projektni partnerji *(če je relevantno)*** | **Mladinski center Dravinjske doline so.p.** |
| **Naziv projekta/programa** | **Regionalno stičišče NVO savinjske regije NOVUS** |
| **Višina dodeljenih sredstev** | **441.522,79 EUR** |
| **Obdobje izvajanja** | **1.10.2019-30.9.2023** |
| **Kratek opis programa/projekta, iz katerega je razviden namen, cilji, povzetek poteka in rezultati**.  Program Regionalnega stičišča NVO savinjske regije NOVUS izvajamo že od leta 2016 kot člani mreže podpornih organizacij za razvoj NVO sektorja na regionalni/lokalni ravni. Zagotavljamo celostne **podporne storitve vsem NVO** v savinjski regiji, ki jih potrebujejo. Velik poudarek namenjamo **povezovanju med sektorji** ter **izboljšanju pogojev na lokalni ravni** za razvoj in delovanje NVO, z namenom reševanja lokalnih/regionalnih družbenih izzivov/potreb. Naša vloga je zagotoviti, da so NVO ustrezno informirane, usposobljene in medsebojno povezane. Izvajamo učinkovit servis in svetovanje za NVO. Skozi spletne in tiskane medije imajo NVO-ji vpogled v aktualne zadeve ter možnost promocije lastnih aktivnosti in dogodkov. V okviru različnih vsebinskih Akademij nudimo fizična in e-usposabljanja, mentoriranja za NVO na strokovnem, organizacijskem in zagovorniškem področju. Delujemo kot povezovalec, saj smo do danes vzpostavili že 21 čezsektorskih mrež ter skozi vsebinsko različne akcije pripomogli k reševanju zaznanih lokalnih potreb. Z izvajanjem zagovorniških procesov in podporo organizacijam, spodbujamo in soustvarjamo zagovorniške aktivnosti pri odločevalcih. Poseben poudarek dajemo na krepitev prepoznavnosti in kakovosti regionalnega stičišča, kjer skozi razna udejstvovanja na dogodkih, prireditvah in sestankih ves čas promoviramo in iščemo možnosti in rešitve za profesionaliziran in učinkovit nevladni sektor.  **Preko direktnega informiranja, videokonferenc, socialnih omrežij, spletne strani in izdajo brošure skrbimo za informiranost NVO in drugih lokalnih/regionalnih deležnikov o storitvah ter temah pomembnih za NVO in promocijo njihovega delovanja. FB stran regionalnega NVO stičišča ima 238 sledilcev in cca. 2300 obiskov letno. Spletna stran Regionalnega stičišča, ki v povprečju beleži cca. 400 obiskov na mesec, omogoča uporabnikom dostop do aktualnih informacij in dodatnih gradiv. Ob posredovanju aktualnih informacij skrbimo tudi za predstavljanje NVO in njihovih dejavnosti širši javnosti z objavo lastnih prispevkov, ki so združene v brošuri, ki jo izdajamo 3-4 x letno. Posamezni izvod brošure v fizični obliki (naklada cca. 350 kos) prejme cca. 100 NVO in vseh 31 občin v regiji ter 100 ostalih deležnikov (razvojne agencije, knjižnice, javni zavodi ipd.). Poleg tega je brošura objavljena v elektronski obliki na spletni strani regionalnega stičišča in dostopna v arhivu Mestne knjižnice Celje.**  **Skupaj z vsemi regijskimi stičišči smo oblikovali mrežo regionalnih stičišč nevladnih organizacij in “blagovno znamko” ZaNVO, v okviru katere deluje spletna stran www.zanvo.org, ki je platforma za izobraževanje o boljšem delovanju NVO v Sloveniji. Izvedli smo tri nacionalne konference pomembne tako za lokalne skupnosti kot za NVO: ZA participativni proračun, Prostori ZA skupnost, Digitalna orodja in pomoč ZA NVO.**  **V obdobju izvajanja smo preko servisne podpore sodelovali s cca. 30 NVO na leto, za 13 izbranih NVO s potencialom pa smo izvedli intenzivno krepitev skozi 24 Akademij (akademija za zbiranje sredstev in projektne prijave, akademija za civilni dialog in zagovorništvo, akademija za komuniciranje, akademija za organizacijski razvoj, akademija za transparentnost), ki vključujejo individualna mentorstva, svetovanja in usposabljanja. S tem smo izboljšali njihove kompetence in znanja cca. 630 uporabnikom na področjih razvoja storitev, pridobivanja sredstev, zagovorništva, komuniciranja, organizacijskega razvoja in transparentnosti z namenom, da bi svojo dejavnost in storitve izboljšali. Skupaj smo opravili čez 460 ur mentorstva in 820 ur svetovanja. S pomočjo procesa krepitve smo skupaj z NVO s potencialom oblikovali 37 novih storitev in pridobili cca. 280.000 EUR nepovratnih sredstev za izvajanje le-teh.**  **V zadnjih štirih letih smo, v sodelovanju z lokalnimi NVO, izvedli 9 zagovorniških procesov (od tega je bilo 8 predlogov uresničenih), ki so prispevali k boljšemu izvajanju občinskih politik, krepili smo NVO na področju transparentnosti delovanja, sodelovali pri pripravi občinskih in regijskih razvojnih strategij (Strategija in akcijskega načrta pravičnega prehoda SAŠA regije, RRP Savinjske regije, strategije in lokalni programi na področju športa, mladine in organizacij upokojencev v 5-ih občinah) in skrbeli za vključenost drugih NVO v proces priprave strategij in v same dokumente. Z organizacijo Šole za župane smo zagotavljali umeščenost NVO v volilne programe in agende političnih strank in kandidatov na lokalnih volitvah.**  Nadaljevali smo z aktivnim čezsektorskim povezovanjem NVO in drugih deležnikov v regiji (skupaj smo povezali cca 70 organizacij in institucij). V obdobju zadnjih 4 let smo skupaj s člani mrež oblikovali in izvedli 12 skupnih akcij za reševanje lokalnih potreb (pomoč in podpora priseljencem pri vključevanju v okolje, zagotavljanje učne pomoči otrokom, sejem NVO, dobrodelni december, prostovoljske akcije in aktivnosti, ipd.), od katerih se nekatere obdobno ponavljajo. Skupaj smo z oblikovanjem partnerstev in razvojem skupnih storitev v regijo pridobili cca. 400.000 EUR sredstev za izvajanje številnih programov in storitev za različne ciljne skupine (tako mladih kot seniorjev).  V štiriletnem obdobju delovanja regijskega stičišča smo spodbudili ali razvili tudi 4 nove trajnostne storitve, ki so namenjene predvsem ranljivim ciljnim skupinam, in sicer starejšim, tujcem in mladim. Za starejše smo oblikovali program medgeneracijskih družabniških aktivnosti in vzpostavili spletni portal za izboljšanje digitalnega znanja in spretnosti za starejše. Glede na to, da se v regiji soočamo s težavami z integracijo tujcev pa smo vzpostavili enotno točko za integracijo tujcev, kjer ponujamo različne aktivnosti za uspešno integracijo tujih oseb, predvsem tuje govorečih žensk, v lokalnem okolju. V času življenja s COVID-19 so se psihološke stiske mladih in starejših oseb poglobile, zato smo s pomočjo povezovanja različnih deležnikov vzpostavili spletni portal in svetovanje za reševanje duševnih izzivov starejših in mladih, ki je na voljo uporabnikom kadarkoli. | |